[[Fil:Cardiolipin structure.svg|Strukturformel for cardiolipin|upright|thumb|300px]]
'''Cardiolipin''' ([[IUPAC nomenklatur|IUPAC-navn]]: 1,3-bis(sn-3’-fosfatidyl)-sn-glycerol) er et [[fosfolipid]], som udgør en vigtig bestanddel af [[mitokondrie]]rs indermembran, hvor det udgør 20 % af den samlede lipidmængde. Cardiolipin forekommer derudover kun i bakteriers cellemembraner. Navnet ''cardiolipin'' skyldes, at lipidet blev opdaget i hjerter fra [[tamkvæg]] i 1941.<ref>Pangborn, Mary. 'Isolation and purification of a serologically active phospholipid from beef heart'. I ''The Journal of Biological Chemistry'', volume 143 (1942), s. 247–256. {{en sprog}}</ref> I pattedyr- og planteceller<ref>Nowicki, Marcin, Frank Müller, og Margrit Frentzen. 'Cardiolipin synthase of Arabidopsis thaliana'. I ''FEBS Letters'', volume 579, issue 10 (2005), s. 2161–2165. DOI:[http://linkinghub.elsevier.com/retrieve/pii/S0014579305003236 10.1016/j.febslet.2005.03.007]. {{PMID|15811335}}. {{en sprog}}</ref><ref>Nowicki, Marcin. [http://darwin.bth.rwth-aachen.de/opus/volltexte/2006/1629/ 'Characterization of the Cardiolipin Synthase from Arabidopsis thaliana']. Ph.d.-afhandling, RWTH-Aachen University. {{de sprog}} {{en sprog}}</ref> forekommer cardiolipin (CL) stort set udelukkende i mitokondriernes indermembran. Cardiolipin er et "dobbelt" fosfolipid og indeholder derfor to [[fosfat]]grupper samt fire [[fedtsyre]]r, og denne kompakte struktur er med til at gøre mitokondriets indermembran uigennemtrængelig.<ref>Alberts, Bruce, Alexander Johnson, Julian Lewis, Martin Raff, Keith Roberts, og Peter Walter. ''Molecular Biology of the Cell''. New York: Garland Publishing Inc., 1994, {{ISBN|0-8153-3218-1}}. {{en sprog}}</ref>
Kemi Videnskab Naturvidenskab